Document ID: /roh_data/filtered/fineweb-2-filterrobots_roh.jsonl.gz/19406

«Il di naziunal da viandar è stà en plirs secturs in success», manegia Hans-Kaspar Schwarzenbach. «Uschia è segir il dumber da viandants in success», constatescha il directur da Sedrun Mustér Turissem. Ed el spera suenter quest di naziunal da viandar ch’ils bun 1’700 participants giajan a chasa cun il sentiment: «Jau hai ussa vis la part sisum da la Surselva. Ed jau hai vis ch’jau n’hai betg anc vis tut!» Uschia ch’els turnian in di puspè enavos.
Jau hai ussa vis la part sisum da la Surselva. Ed jau hai vis ch’jau n’hai betg anc vis tut.
In success saja il di naziunal da viandar er cunquai ch’el haja generà pernottaziuns per la regiun. Sco quai che Hans-Kasper Schwarzenbach po dir, èn ils hotels occupads bain.
Il terz success è tenor el, la reclama. La Tamedia, l’editura da la Schweizer Familie, ha fatg en lur meds da massa gronda reclama naziunal per il di da viandar ed uschia era per la regiun.